Jacqueline du Pré

Jacqueline Mary du Pré, OBE, nada en Oxford o 26 de xaneiro de 1945 e finada en Londres o 19 de outubro de 1987, foi unha violoncellista británica, unha das máis prestixiosas do século XX.Heartstrings . (Zukerman, Eugenia). Washington Post, 25 de abril de 1999. Consultado o 18 de outubro de 2011.

Esposa e compañeira musical do pianista e director arxentino Daniel Barenboim, tivo que retirarse á idade de 28 anos (en 1973) debido á esclerose múltiple que produciu a súa morte catorce anos máis tarde, cando só contaba 42 anos. Foi condecorada como oficial da Orde do Imperio Británico en 1976 e a súa interpretación do Concerto para cello de Edward Elgar é considerada referencial.

 Traxectoria 
Nada nunha familia culta, Jacqueline du Pré era a mediana dos fillos do matrimonio. Tiña catro anos cando escoitou o cello por primeira vez, na radio. A partir dese instante o son do instrumento non a abandonou. Comezou a tomar leccións de música coa súa nai Ire du Pré. Dous anos máis tarde, empezou a recibir leccións en Londres, competindo musicalmente coa súa irmá Hilary, quen tocaba a frauta traveseira. Aos dez anos gañou un premio nun concurso internacional, e aos doce realizou ao seu primeiro concerto na BBC de Londres.

Estudou con William Pleeth na Guildhall School of Music and Drama en Londres, con Paul Tortelier en París, con Mstislav Rostropovich en Rusia e con Pau Casals en Suíza.

Durante toda a súa carreira, du Pré tocou xunto con orquestras e solistas prestixiosos. Destacouse a súa interpretación do concerto para cello de Elgar xunto á Orquestra Sinfónica de Londres baixo a dirección de John Barbirolli en 1965. Para esta interpretación empregou un Stradivarius denominado Davidov de 1712 que lle foi ofrecido pola súa madriña e admiradora Ismena Holland.

A súa amizada cos músicos Itzhak Perlman, Zubin Mehta e Pinchas Zukerman e o seu matrimonio con Daniel Barenboim inspiraron un filme de Christopher Nupen. Os cinco denominábanse a eles mesmos como a mafia musical xudía.

No Nadal de 1966, Jaqueline coñeceu o pianista arxentino Daniel Barenboim; un ano despois, en 1967, casaron. Jacqueline converteuse ao xudaísmo para casar. O seu matrimonio foi unha das relacións máis frutíferas da historia musical, comparándose coa de Clara e Robert Schumann. Isto pódese constatar nos numerosos concertos que deu con Barenboim ao piano ou na dirección orquestral.

Catro anos máis tarde, en 1971, as capacidades de interpretación de Jacqueline diminuíron irreversibelmente cando a artista comezou a perder a sensibilidade e mobilidade dos seus dedos, debendo deter abruptamente a súa carreira, afectada pola esclerose múltiple.

No transcurso dos últimos anos da vida de Jacqueline, Daniel Barenboim instalouse en París coa pianista Elena Bashkirova. A súa doenza conduciuna finalmente á morte en Londres á idade de 42 anos. Daniel Barenboim estivo ao seu lado cando morreu. Ao ano do seu pasamento, en 1988, Barenboim casou con Elena, coa que xa tivera dous fillos, David (1983) e Michael (1985).

O seu violoncello, un Stradivarius Davidov 1712, foi adquirido por algo máis dun millón de libras pola Fundación Vuitton, que o deixou en préstamo ao violoncellista Yo-Yo Ma.

 Libro e filme 
O libro póstumo de memorias A Genius in the Family escrito polos seus irmáns Hilary e Piers du Pré serviu de argumento para a adaptación en 1998 do filme Hilary and Jackie, dirixido por Anand Tucker, que promoveu a popularidade do libro. O libro e o filme foron criticadao por facer sensacionalismo da vida privada de Jacqueline du Pré. No libro fálase dunha relación extramtrimonial co seu cuñado Christopher Finzi entre 1971 e 1972 cando foi visitar a familia de Hilary. Nunha entrevista, Finzi dixo que du Pré "o telefonou e pediulle que se pasase" para manter relacións sexuais.Romantic Ideal

 Discografía 
 Título  Editora  Ano  Compositor(es) Cello Concerto in E Minor, Op.85 / Concerto for Cello and Orchestra   His Master's Voice  1965  Elgar, Delius  Cello Concerto / Sea Pictures   His Master's Voice  1965  Elgar Concerto for Cello and Orchestra / Songs of Farewell, for Double Chorus and Orchestra / A Song Before Sunrise   Angel Records  1966  Delius Cello Sonatas No. 3 in A, Op. 69 / No. 5 in D, Op. 102 No. 2   His Master's Voice  1966  Beethoven Haydn: Cello Concerto in C / Boccherini: Cello Concerto in B Flat  EMI, His Master's Voice  1967  Haydn, Boccherini Cello Concerto / Cello Encores - Bach, Saint-Saëns, Falla, Bruch  Angel Records, EMI  1967  Bach, Saint-Saëns, Falla, Bruch  The Two Sonatas for Cello and Piano  His Master's Voice  1968  Brahms Haydn: Cello Concerto in D / Monn: Cello Concerto in G Minor  EMI, His Master's Voice  1969  Haydn, Monn Cello Concerto in A Minor / Cello Concerto No. 1 in A Minor  His Master's Voice  1969  Schumann, Saint-Saëns Trio No.7 in B Flat Major, Op.97 "Archduke"  His Master's Voice, EMI  1970  Beethoven Beethoven Trios No. 1 in E Flat Major. Op. 1. No. 1 / No. 3 in C Minor Op. 1. No. 3  Vox Cum Laude  1970  Beethoven Dvořák: Cello Concerto in B Minor & "Silent Woods" Adagio for Cello & Orchestra  EMI, His Master's Voice  1971  Dvořák Favourite Cello Concertos  His Master's Voice, EMI  1971  Dvořák, Elgar, Haydn, Schumann Chopin: Sonata in G Minor / Franck: Sonata in A  Angel Records  1972  Chopin, Franck Cello Concerto, Op. 85 / Enigma Variations   CBS Masterworks  1974  Elgar Beethoven: The Five Cello Sonatas "Magic Flute" and "Judas Maccabaeus" Variations  His Master's Voice  1976  Beethoven Peter and the Wolf, Toy Symphony  Deutsche Grammophon 1980   Prokofiev, Leopold Mozart A Jacqueline Du Pré Recital  EMI, His Master's Voice  1982   Chopin: Cello Sonata in G Minor / Franck: Sonata in A  EMI  1989  Chopin Jacqueline Du Pré: Her Early BBC Recordings, Volume 1  EMI  1989  Bach, Britten, Falla Jacqueline Du Pré: Her Early BBC Recordings, Volume 2  EMI  1989  Brahms, Couperin, Händel Cello Concertos  EMI Classics  1995  Dvořák, Elgar  Recital / Delius  EMI Classics  1995  Delius Don Quixote   1996  Strauss  Cello Concertos  EMI Classics  1998  Haydn, Boccherini Jacqueline Du Pré: Her Early BBC Recordings 1961-1965 EMI  1999  Bach, Britten, Falla, Brahms, Couperin, Händel Beethoven Piano Trios, Opp.1 & 97 "Archduke"  EMI Classics  2001  Beethoven The Genius of Jacqueline Du Pré  HMV Classics  2001  Bach, Beethoven Cello Concerto / Sea Pictures / Overture: Cockaigne  EMI Classics  2004  Elgar Dvořák, Ibert  BBC  2004  Dvořák, Ibert Elgar: Cello Concerto in E minor, Op.85, Bach: Cello Suites Nos.1 & 2  Testament Records  2005  Elgar, Bach Elgar Cello Concerto  Sony Classical  2006  Elgar

En DVD
 Remembering Jacqueline du Pré (1994), dirixido por Christopher Nupen
 Jacqueline du Pré in Portrait (2004), dirixido por Christopher Nupen
 The Trout (documental de 1970 estreado en DVD en 2005), dirixido por Christopher Nupen
 Jacqueline du Pré: A Celebration of Her Unique and Enduring Gift (2007), dirixido por Christopher Nupen
 Hilary and Jackie (1998), filme dirixido por Anand Tucker

 Notas 

 Véxase tamén 
 Bibliografía 




 Ligazóns externas 
 Biography on "Cellist.nl" Database 

Categoría:Violonchelistas de Inglaterra
Categoría:Nados en Oxford
Categoría:Nados en 1945
Categoría:Finados en 1987
Categoría:Finados por doenza